Христо Смирненски
Посвещения

chitanka.info

На… тя си знае!

1. Пардонте, матмазела!

В тълпата пъстроцветна,

когато тебе зърна

натруфена, кокетна

и взор след теб извърна,

усмивка заиграва

по устните ти али,

ти смяташ си тогава,

че в мен фитил подпали,

пардонте, матмазела!

Тук има малка грешка!

Да, ти си снежнобела,

дебела, важна, тежка,

ти даже си красива

и плюс това богата,

но не това извива

ми къмто теб главата.

Дете, през таз година,

тъй постна, тъй безмесна,

край теб когато мина,

у теб щом се заплесна,

неволно сметка правя,

тъй тлъста, тъй голяма,

да си същинска крава,

ти колко би тежала,

ти колко килограма

месо тогаз би дала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.